**Z A P I S N I K**

sa 26. sjednice Odbora za Statut i Poslovnik Gradskog vijeća Grada Ivanić-Grada održane dana 23. svibnja 2016. godine (ponedjeljak) s početkom u 17,15 satiu prostorijama Gradske uprave, Park hrvatskih branitelja 1, Ivanić-Grad.

Prisutni članovi odbora:

1. Tomislav Kunovec – predsjednik odbora
2. Gordana Kanić - članica
3. Željko Pongrac – član
4. Goran Leš – član
5. Laura Voštinić - članica

G. Tomislav Kunovec – otvorio je sjednicu i konstatirao da sjednici prisustvuju svi članova Odbora za Statut i Poslovnik te se mogu donositi pravovaljane odluke.

Prije usvajanja dnevnog reda, predsjednik Odbora predlaže da se razmotri skraćeni zapisnik s 25. sjednice Odbora.

Zapisnik je jednoglasno prihvaćen.

Predsjednik Odbora dao je na usvajanje predloženi

**DNEVNI RED**

1. **Razmatranje prijedloga:**

**a) Odluke o izmjenama i dopunama Odluke o raspoređivanju sredstava iz Proračuna Grada Ivanić-Grada za 2015. godinu za redovito financiranje političkih stranaka i člana izabranog s liste grupe birača, zastupljenih u Gradskom vijeću Grada Ivanić-Grada**

**b) Odluke o raspoređivanju sredstava iz Proračuna Grada Ivanić-Grada za 2016. godinu za redovito financiranje političkih stranaka i člana izabranog s liste grupe birača, zastupljenih u Gradskom vijeću Grada Ivanić-Grada**

**2. Razmatranje prijedloga Zaključka o utvrđivanju pravila rada i postupanja članova Gradskog vijeća Grada Ivanić-Grada, Općinskog vijeća Općine Križ i Općinskog vijeća Općine Kloštar Ivanić**

**3. razno**

Rad po utvrđenom dnevnom redu.

**TOČKA 1.**

G. Tomislav Kunovec – objedinjuje raspravu po obje točke te navodi da je o navedenim Odlukama raspravljano i na tematskom sastanku sazvanom s predstavnicima političkih stranaka zastupljenih u Gradskom vijeću Grada Ivanić-Grada. Na sastanku je usuglašeno da se u odluci odredi da se isplaćuje fiksni iznos od 200,00 kn mjesečno po vijećniku.

Nakon kraće rasprave svih članova, odlučeno je da se u članak 3. Odluke o izmjenama i dopunama Odluke o raspoređivanju sredstava iz Proračuna Grada Ivanić-Grada za 2015. godinu za redovito financiranje političkih stranaka i člana izabranog s liste grupe birača, zastupljenih u Gradskom vijeću Grada Ivanić-Grada i u članak 3. Odluke o raspoređivanju sredstava iz Proračuna Grada Ivanić-Grada za 2016. godinu za redovito financiranje političkih stranaka i člana izabranog s liste grupe birača, zastupljenih u Gradskom vijeću Grada Ivanić-Grada iza riječi: „*u iznosu od 200,00 kn*“ dodati riječ: *„mjesečno*“.

Zaključak je jednoglasno usvojen.

**TOČKA 2.**

G. Tomislav Kunovec – navodi da je riječ o tehničkom zaključku koji je potrebno usvojiti kako bi se mogla održati zajednička sjednica Gradskog vijeća Grada Ivanić-Grada, Općinskog vijeća Općine Križ i Općinskog vijeća Općine Kloštar Ivanić, a vezano uz formiranje jedinstvenog javnog isporučitelja vodne usluge odnosno udruživanje postojećih trgovačkih društava obuhvaćenih projektom „Regionalni vodoopskrbni sustav Zagrebačke županije – Zagreb istok“.

**TOČKA 3.**

Pod točkom razno nije bilo pitanja i prijedloga.

Dovršeno u 18.10 sati.

Zapisnik sastavila Predsjednik Odbora

Laura Voštinić Tomislav Kunovec